Zmluva o zriadení vecného bremena
uzavretá v zmysle ustanovení § 151n a nasl. Občianskeho zákonníka medzi zmluvnými stranami

Povinný:          Obec Trenčianska Turná
                        913 21 Trenčianska Turná č.86
                         zast.: Ing. Peter Mikula, starosta obce
                         IČO:  00312053
                         DIČ:  2021080017
                         Bankové spojenie:  Prima banka Slovensko a.s. Trenčín,
                         č.ú.: 0604342001/5600
                                                                                                         /ďalej len „povinný“/
a

Oprávnený:      EUROPEN, s.r.o.
                         sídlo: 913 22 Trenčianske Jastrabie č. 447
                         IČO:  43991831
                         DIČ:  2022228296
                         zápis v obch. registri OS Trenčín, odd.: Sro, vl. 19781/R
                         zast.: Marián Mihalovič, konateľ spoločnosti,
                                                                                                         /ďalej len „oprávnený“/

1. Povinný je výlučným vlastníkom nehnuteľností, nachodiacich sa v obci Trenčianska Turná, kat. územie Trenčianska Turná, ktoré sú zapísané takto:
a/ list vlastníctva č. 1 – ako parc. „C“ č. 1105/36 o výmere 281 m2 – orná pôda (ďalej ako „parcela sub 1. a/“)
b/ list vlastníctva č. 1606 – ako parc. „E“ č. 1016/4 o výmere  8667 m2 – orná pôda (ďalej ako „parcela sub 1. b/“).
                            (parcela sub 1. a/ a parcela sub 1. b/ ďalej spolu aj ako „nehnuteľnosti“).

2.  Povinný ako vlastník uvedených nehnuteľností zriaďuje na základe tejto zmluvy vecné bremeno v prospech oprávneného. Vecné bremeno spočíva v práve oprávneného zriadiť vjazd z cestnej komunikácie II/507 na parcelu č. 1105/19 a práve oprávneného a jeho zákazníkov užívať predmetný vjazd podľa geometrického plánu č. 33183287-13-12, vyhotoveného dňa 02.05.2012 Ing. Branislavom Novákom, autorizačne overeného Ing. Vladimírom Bulkom dňa 4.5.2012 a úradne overeného Správou katastra v Trenčíne dňa 10.05.2012 pod č. 416/12, ktorý geometrický plán tvorí neoddeliteľnú prílohu k tejto zmluve.
Vecné bremeno sa týka parcely sub 1.a/ vo výmere 1 m2 a parcely sub 1.b/ vo výmere 163 m2. 
O zriadení vjazdu z cesty II/507 rozhoduje v zmysle cestného zákona príslušný cestný orgán.

3.  Oprávnený uvedené právo zodpovedajúce vecnému bremenu prijíma.

4. Vecné bremeno podľa tejto zmluvy sa zriaďuje odplatne za sumu  150.- € za kalendárny rok. Oprávnený je povinný hradiť dohodnutú odplatu povinnému na základe faktúry povinného vždy vopred za celý kalendárny rok. Povinný vystaví a doručí faktúru oprávnenému do 10. januára bežného kalendárneho roka. Splatnosť faktúry je 10 dní odo dňa jej obdržania oprávneným. 

-2-

5. Vecné bremeno podľa tejto zmluvy prechádza s vlastníctvom parcely na jej nadobúdateľa.

6. Práva zodpovedajúce vecnému bremenu podľa tejto zmluvy nadobudne oprávnený až vkladom do katastra nehnuteľností, vedenom na Správe katastra v Trenčíne. S týmto vkladom zmluvné strany súhlasia.

7.  Zmluvné strany prehlasujú, že si zmluvu prečítali, s jej obsahom súhlasia, uzatvárajú ju slobodne, vážne a bez nátlaku a ich zmluvná voľnosť nebola nikým a ničím obmedzovaná.

8.  Zmluva je vyhotovená v štyroch vyhotoveniach, z ktorých dve budú priložené k návrhu na vklad vecného bremena na Správu katastra Trenčín na základe návrhu, ktorý podá oprávnený.

9. S touto zmluvou vyslovilo súhlas obecné zastupiteľstvo v Trenčianskej Turnej dňa 31.5.2012, uznesením č. 99/2012. 
 
10. Oprávnený splnomocňujú zástupcu povinného k tomu, aby v prípade zjavných chýb a nedostatkov v písaní v zmluve o zriadení vecného bremena, alebo návrhu na vklad tieto aj v jeho mene odstránil. Povinný túto plnú moc prijíma.

V Trenčianskej Turnej, dňa 31.5.2012  

Obec Trenčianska Turná                                          EUROPEN, s.r.o.
zast.: Ing. Peter Mikula, starosta                              zast.: Marián Mihalovič, konateľ spol.

....................................................                                    ..................................................

povinný                                                                            oprávnený

Príloha: geometrický plán č. 33183287-13-12